ไฟแนนซ์ทูเดย์
&#8220;กลยุทธ์จะสวยงามเพียงไร คุณดูได้ที่ผลสัมฤทธิ์&#8221;
11 มี.ค. 2556

“กลยุทธ์จะสวยงามเพียงไร คุณดูได้ที่ผลสัมฤทธิ์”
...ต้องบอกว่าสุดยอดที่สุดสำหรับการบริหารงานของคณะกรรมการและผู้บริหารธนาคารไทยพาณิชย์ ประกาศปันผลให้กับผู้ถือหุ้น 4.50 บาท จ่ายไปก่อนหน้าหุ้นละ 1 บาท เหลืออีก 3.50 บาท จะจ่ายให้ผู้ถือหุ้นในวันที่ 3 พ.ค.นี้ ยิ้มกริ่มกันถ้วนหน้า
...ไม่เฉพาะผู้ถือหุ้นเท่านั้นที่ยิ้ม บรรดากรรมการธนาคารรวม 16 คน ก็ยิ้มหน้าบานไม่แพ้กัน นอกจากได้รับค่าตอบแทนประจำปีคนละ 1.2 ล้านบาท ยกเว้น อานันท์ ปันยารชุน ที่เป็นนายกกรรมการที่ได้รับค่าตอบแทน 1.8 ล้านบาทแล้ว ยังจะได้รับเงินรางวัลพิเศษอีก 0.5% ของเงินปันผลรวม 18,635 ล้านบาท ก็ถือว่าไม่มากแค่ 93 ล้านบาทเองเจ้าค่ะ
...เฉลี่ยกัน 16 คน กรรมการธนาคารก็รับเงินรางวัลพิเศษไปตกคนละ 5.8 ล้านบาท ว้าว 
...นี่ไม่นับค่าตอบแทนกรรมการชุดย่อย 3 คณะ คือ คณะกรรมการตรวจสอบ ที่มี มาริษ สมารัมภ์ เป็นประธาน คณะกรรมการสรรหาค่าตอบแทนและบรรษัทภิบาล ที่มี ชุมพล ณ ลำเลียง เป็นประธาน คณะกรรมการกิจกรรมเพื่อสังคม ที่มี ศ.นพ.วิจารณ์ พานิช เป็นประธาน ได้รับเงินเดือนเฉลี่ย 4.57.5 หมื่นบาท และเบี้ยประชุมรายครั้ง ครั้งละ 11.5 หมื่นบาท
...ขอยกนิ้วให้กับผู้บริหารธนาคารกรุงเทพ โดยเฉพาะ ธาราบดี ซึ่งอดิชัยวิทย์ ผู้จัดการทั่วไป สาขาประเทศเวียดนาม ที่ได้รับการคัดเลือกให้ขึ้นรับรางวัลธนาคารผู้นำแห่งการพัฒนาดีเด่น ประจำปี 2554 และรางวัลนักการธนาคารผู้นำแห่งการพัฒนาดีเด่น ประจำปี 2554 จากธนาคารชาติเวียดนาม ยอดเยี่ยมจริงๆ